സൗരയൂഥ പഠനം: നാസയുടെ ലൂസി പുറപ്പെട്ടു വാഷിംഗ്ടണ്: സൗരയൂഥത്തെക്കുറിച്ചും ഛിന്നഗ്രഹങ്ങളെക്കുറിച്ചും വിശദമായി പഠിക്കാന് നാസ ലൂസി എന്നു പേരിട്ടിരിക്കുന്ന പേടകം വിക്ഷേപിച്ചു. ശനിയാഴ്ച ഫ്ളോറിഡയിലെ കേപ് കനവറല് സ്പേസ് ഫോഴ്സ് സ്റ്റേഷനില് നിന്ന് അറ്റലസ്വി റോക്കറ്റിലായിരുന്നു വിക്ഷേപണം. വ്യാഴത്തിന്റെ ഭ്രമണപഥത്തില് സ്ഥിതി ചെയ്യുന്ന ഛിന്നഗ്രഹ കൂട്ടങ്ങളെക്കുറിച്ച് 12 വര്ഷത്തിലേറെ കാലം പര്യവേക്ഷണം നടത്തുകയെന്നതാണ് ലൂസിയുടെ ദൗത്യം. വ്യാഴത്തിന്റെ പരിക്രമണ പാതയില് കാണപ്പെടുന്ന ഛിന്നഗ്രഹങ്ങളായ ട്രോജന്സില് ലൂസി പഠനം നടത്തും. സൗരയൂഥത്തിലെ ഗ്രഹരൂപീകരണ കാലത്തുണ്ടായ അവശിഷ്ടങ്ങളാണ് ട്രോജന്സെന്നാണ് ശാസ്ത്രജ്ഞരുടെ നിഗമനം. ട്രോജനുകളുടെ ഘടന, ആകൃതി, ഉപരിതലത്തിന്റെ സവിശേഷത എന്നിവയെക്കുറിച്ച് ലൂസി വിവരങ്ങള് ശേഖരിക്കും.സൗരയൂഥ രൂപീകരണവുമായി ബന്ധപ്പെട്ട പഠനങ്ങള്ക്ക് നിര്ണായകമാണ് ഈ വിവരങ്ങള്. മനുഷ്യവംശത്തിന്റെ പരിണാമം സംബന്ധിച്ച നിര്ണായക തെളിലുകള് നല്കിയ മനുഷ്യ ഫോസിലാണ് ലൂസി. ഇതേ പേരാണ് നാസയുടെ പുതിയ ദൗത്യത്തിനും. വ്യാഴത്തിന്റെ ഭ്രമണ പഥത്തില് സ്ഥിതി ചെയ്യുന്ന ട്രോജനുകളെക്കുറിച്ച് പഠിക്കാന് 65 ലക്ഷം കിലോമീറ്ററിലേറെ ലൂസിക്ക് സഞ്ചരിക്കേണ്ടിവരുമെന്നാമ് പ്രാഥമിക നിഗമനം.